Държавен вестник, бр. 12, 2006 г., стр. 84

С Т Р .  84
Д Ъ Р Ж А В Е Н   В Е С Т Н И К
Б Р О Й  12
(3) След утвърждаването на нареждането от
дежурния енергодиспечер се пристъпва към
превключване на разединителите.
(4) При превключване на разединителите се
спазват техническите изисквания за безопасност
при работа по контактната мрежа.
Чл. 507. (1) Дежурният ръководител или на-
чалникът на гарата изключва и заземява кон-
тактната мрежа на рампените и товарно-разто-
варните коловози по писмена заявка на ръко-
водителя на товарно-разтоварната работа.
(2) Дежурният ръководител или началникът
на гарата няма право да подава напрежение на
мрежа или да извършва маневра по коловоза,
докато писмено не бъде уведомен за приключ-
ване на работата от ръководителя на товарно-
разтоварната работа.
(3) Превключването на разединителите по
контактната мрежа на товарно-разтоварни ко-
ловози се регистрира в книгата за превключва-
не на разединителите, без да се изисква уведо-
мяване на дежурния енергодиспечер.
Чл. 508. (1) При почистването на стрелките
от стрелочниците и стрелкочистачите (стрел-
комазачи) се спазват следните правила:
1. не се почиства стрелка, когато се очаква
преминаване на влак или на маневрен състав;
2. чистенето се извършва само след разре-
шение от съответно длъжностно лице и по ред,
който зависи от осигурителната техника на га-
рата (приложение № 17);
3. за да има видимост в двете посоки на пътя,
се застава с лице към коловоза;
4. между езиците и раменната релса на стрел-
ката се поставя дървено трупче;
5. след почистването или след прекратяване
на почистването на стрелката трупчето ведна-
га се отстранява;
6. след завършване (прекратяване) на почис-
тването стрелките се поставят в нормално по-
ложение.
(2) Недопустимо е при почистването на стрел-
ката стрелочникът или стрелкочистачът (стрел-
комазачът) да е с лице, обърнато към една от
посоките на коловозите, и с гръб към другата.
(3) Стрелки с електрическо отопление не се
почистват при включено отопление.
Г л а в а  т р и д е с е т а
ОБСЛУЖВАНЕ НА ВЛАКОВЕ
Чл. 509. (1) Превозният персонал, другите
служебни лица и пътниците се качват и слизат
във и от вагоните само при спрял влак, като се
ползват ръкохватките на вагоните.
(2) Забранява се качването и слизането от
вагоните при движение на влака.
(3) С особено внимание се извършва слиза-
нето и качването, когато няма перон или перо-
нът е заледен, заснежен или има неравности.
Чл. 510. (1) Не се разрешава при потегляне
и спиране на влака членове на превозната бри-
гада да стоят на стъпалата на вагоните.
(2) Членовете на превозната бригада не до-
пускат да пътуват пътници по стъпалата, пре-
ходните мостове (платформите) или покрива
на вагона.
(3) Началникът на пътнически влак подава
сигнал “Готовност” след затваряне на всички
врати на вагоните.
Чл. 511. (1) Челните врати на първия вагон,
когато няма фургон, и на последния вагон се
заключват и прилежащите на тези врати пре-
ходни мостове се вдигат.
(2) Външните врати на спалните и кушет
вагоните се заключват от техните кондуктори.
Те се отключват в гарите, където слизат или се
качват пътници.
(3) В гари, където (когато) се извършва сък-
ратена проба на влаковата спирачка, кондукто-
рът на последния спален или кушет вагон от-
ключва последната врата и я заключва след по-
тегляне на влака.
Чл. 512. Не се разрешава на членовете на
превозната бригада при движение на влака да
подават главата си, ръцете си и части от тяло-
то извън вагона, през прозореца или вратата
на фургона. Това се допуска само в изключи-
телни случаи, ако се налага от служебните им
задължения.
Чл. 513. Прозорците се затварят на местата
от железния път, където има повишен риск за
хвърляне на предмети по вагоните, и при раз-
минаване с друг влак.
Чл. 514. Превозният персонал следи за из-
правността на вагоните и при забелязани нере-
довности, които застрашават безопасността на
движението, живота и здравето на превозния
персонал и пътниците, незабавно спира влака
или уведомява дежурния ръководител движе-
ние на първата попътна гара.
Чл. 515. Влаковите кондуктори спазват
изискванията за безопасност при включване
и изключване осветлението на вагоните, при
пускане и спиране на отоплението или охлаж-
дането им.
Чл. 516. Кондукторите на спални и кушет
вагони, работниците в кухни на ресторант-ва-
гони и бюфети преминават първоначално обу-
чение с изпит за работа с газови уреди, ако пол-
зват такива уреди.
Чл. 517. Кондукторите на спални и кушет
вагони са длъжни да имат правоспособност за
работа с отоплителни котли, ако на вагона има
котли.
Чл. 518. Превозна бригада, която служебно
пътува в локомотива, спазва указанията на ма-
шиниста.
Чл. 519. За осигуряване на собствената им и
на пътниците безопасност и здраве превозната
бригада изисква съдействие от полицейските
патрули, съпровождащи влаковете, и полицейс-
ките патрули, извършващи патрулно-постова
дейност на територията на гарите.